ddrg/super_eurlex huggingface dataset:
(7)

Saskaņā ar 2009. gada aprīļa paziņojumu par pārmērīga budžeta deficīta procedūru Latvijas valdības budžeta deficīts 2008. gadā sasniedza 4 % no IKP, tādējādi pārsniedzot atsauces vērtību 3 % no IKP. Turklāt deficīts nebija tuvs atsauces vērtībai, kas ir 3 % no IKP. Tomēr var uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Tas ir spēcīgas ekonomiskās lejupslīdes rezultāts Līguma un Stabilitātes un izaugsmes pakta izpratnē. Saskaņā ar Komisijas dienestu 2009. gada pavasara prognozi 2009. gadā faktiskā IKP izaugsme Latvijā būs ļoti negatīva, proti, ekonomikas izaugsme saruks par 13,1 % pēc krituma 2008. gadā par 4,6 %; jaunāki rādītāji liecina, ka ekonomikas izaugsme 2009. gadā saruks pat par 18 %. Tādējādi ir kļuvuši nereāli 2008. gada decembrī noteiktie mērķi saskaņā ar Kopienas maksājumu bilances atbalsta programmu, proti, 5,3 % no IKP 2009. gadā, 4,9 % no IKP 2010. gadā un mazāk par 3 % 2011. gadā. Katrā ziņā nevar uzskatīt, ka atsauces vērtība ir pārsniegta tikai uz laiku. Saskaņā ar Komisijas dienestu pavasara prognozi, kurā ņemti vērā 2009. gada budžeta pasākumi, kas iekļauti vienīgi 2008. gada decembrī grozītajā budžetā, tika pieņemts, ka deficīts palielināsies no 4 % no IKP 2008. gadā līdz 11,1 % no IKP 2009. gadā un, ja politika netiks mainīta, līdz 13,6 % no IKP 2010. gadā. Pēc tam, kad Latvijas iestādes 2009. gada jūnijā pieņēma jaunu konsolidācijas pasākumu paketi un norādīja uz iespējamiem pasākumiem 2010. gadā, valsts budžeta deficīts var sasniegt aptuveni 10 % no IKP 2009. gadā, 8,5 % 2010. gadā un 6 % 2011. gadā, ja pieņem, ka šie pasākumi tiek pilnībā īstenoti (4). Tāpēc budžeta deficīts, kas 2008. gadā izņēmuma kārtā pārsniedza atsauces vērtību, vairs nebija tuvs atsauces vērtībai, un nevar uzskatīt, ka atsauces vērtība pārsniegta uz laiku. Tādējādi Līgumā paredzētais deficīta kritērijs nav izpildīts.
f)

Produkta sastāvā nevar būt perfluoralkilsulfonātu (PFAS), perfluorkarbonskābju (PFKS), tostarp arī perfluoroktānskābes (PFOS) un tām līdzīgu vielu, kuras ESAO iekļāvusi to vielu sākotnējos sarakstos, kas var noārdīties līdz perfluorkarbonskābēm (PFKS), – Preliminary lists of PFOS, PFAS, PFOA, PFCA, related compounds and chemicals that may degrade to PFCA (as revised in 2007). ESAO saraksts pievienots šā kritēriju dokumenta pielikumā. Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.
b)

šādi īpašie rādītāji: i) DSi2.1, ar ko nosaka, vai Direktīvas 2007/2/EK I pielikumā uzskaitītajiem tematiem atbilstošas telpisko datu kopas ir saskaņā ar direktīvas 7. panta 1. punktā minētajiem īstenošanas noteikumiem un vai to attiecīgie metadati atbilst direktīvas 5. panta 4. punktā minētajiem īstenošanas noteikumiem; ii) DSi2.2, ar ko nosaka, vai Direktīvas 2007/2/EK II pielikumā uzskaitītajiem tematiem atbilstošas telpisko datu kopas ir saskaņā ar direktīvas 7. panta 1. punktā minētajiem īstenošanas noteikumiem un vai to attiecīgie metadati atbilst direktīvas 5. panta 4. punktā minētajiem īstenošanas noteikumiem; iii) DSi2.3, ar ko nosaka, vai Direktīvas 2007/2/EK III pielikumā uzskaitītajiem tematiem atbilstošas telpisko datu kopas ir saskaņā ar direktīvas 7. panta 1. punktā minētajiem īstenošanas noteikumiem un vai to attiecīgie metadati atbilst direktīvas 5. panta 4. punktā minētajiem īstenošanas noteikumiem.
(1)

Komisijas Lēmums 2008/603/EK (2) tika pieņemts 2008. gada 17. jūlijā, un ar to piešķīra pagaidu atkāpi no izcelsmes noteikumiem, kas paredzēti Regulas (EK) Nr. 1528/2007 II pielikumā, lai ņemtu vērā Maurīcijas īpašo situāciju attiecībā uz konservētām tunzivīm un tunzivju filejām. Maurīcija 2008. gada 29. oktobrī saskaņā ar Regulas (EK) Nr. 1528/2007 II pielikuma 36. pantu pieprasīja piešķirt jaunu atkāpi no izcelsmes noteikumiem, kas paredzēti minētajā pielikumā. Saskaņā ar informāciju, kas saņemta no Maurīcijas, neapstrādātu tunzivju nozveja joprojām ir neierasti zema, pat salīdzinājumā ar parastajām sezonālajām svārstībām. Tā kā smagā situācija, kas tika novērota 2008. gadā, nav mainījusies 2009. gadā, jāpiešķir jauna atkāpe, kas stājas spēkā 2009. gada 1. janvārī.
(3)

Juridiskās noteiktības dēļ Direktīva 2008/73/EK būtu jālabo, lai nodrošinātu, ka visas dalībvalstis no 2010. gada 1. janvāra vienādi piemēro grozījumus, kas ar minēto direktīvu izdarīti dažādos Padomes tiesību aktos nolūkā noteik minētās vienkāršotās procedūras. Tāpēc Direktīva 2008/73/EK būtu jālabo, lai arī to piemērotu no minētās dienas. Attiecīgi minētā direktīva būtu jālabo arī tādēļ, lai noteiktu, ka dalībvalstīm minētie noteikumi jāpiemēro no iepriekšminētās dienas.
(1)

Pēc izmeklēšanas, kas notika saskaņā ar pamatregulas (“pārskatīšanas izmeklēšana”) 11. panta 2. punktu, Padome ar Regulu (EK) Nr. 1683/2004 (2) noteica galīgu antidempinga maksājumu glifosāta importam, kā izcelsme ir Ķīnas Tautas Republikā un ko patlaban klasificē ar KN kodu ex 2931 00 95 (Taric kods 2931009582) un ex 3808 93 27 (Taric kods 3808932719) (attiecīgais ražojums), kurš tika piemērots arī glifosāta importam, kas sūtīts no Malaizijas (par izcelsmes valsti deklarācijā uzrādot vai neuzrādot Malaiziju) (Taric kods 2931009581 un 3808932711), izņemot to, ko ražojis Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malaizija (Taric papildkods A 309) un kas attiecināts uz glifosāta importu, kas sūtīts no Taivānas (par izcelsmes valsti deklarācijā uzrādot vai neuzrādot Taivānu) (Taric kods 2931009581 un 3808932711), izņemot to, ko ražojis Sinon Corporation, No 23, Sec. 1, Mei Chuan W. Rd, Taichung, Taivāna (Taric papildkods A 310). Antidempinga maksājuma likme ir 29,9 %.
35)

projekti augstākās izglītības jomā, kurus var finansēt no Eiropas Attīstības fonda saskaņā ar partnerattiecību nolīgumu starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (Padomes Lēmums 2003/159/EK (38)) un kurā grozījumi izdarīti ar nolīgumu, kas parakstīts Luksemburgā 2005. gada 25. jūnijā (Padomes Lēmums 2005/599/EK (39)).
LV Eiropas Savienības Oficiālais Vēstnesis L 107/164

PADOMES UN KOMISIJAS LĒMUMS

(2009. gada 26. februāris)

par Stabilizācijas un asociācijas nolīguma protokola noslēgšanu starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2009/331/EK, Euratom)

EIROPAS SAVIENĪBAS PADOME

UN EIROPAS KOPIENU KOMISIJA,

ņemot vērā Eiropas Kopienas dibināšanas līgumu un jo īpaši 310. pantu saistībā ar 300. panta 2. punkta pirmās daļas otro teikumu un tā 300. panta 3. punkta otro daļu,

ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,

ņemot vērā Bulgārijas Republikas un Rumānijas Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta piekrišanu,

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, parakstīja 2008. gada 19. novembrī Eiropas Kopienas un dalībvalstu vārdā saskaņā ar Padomes Lēmumu 2009/330/EK (1).

(2) Protokols ir jānoslēdz,

IR NOLĒMUŠAS ŠĀDI.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā ir apstiprināts Stabilizācijas un asociācijas nolīguma Protokols starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

2. pants

Padomes priekšsēdētājs Eiropas Kopienas un tās dalībvalstu vārdā iesniedz protokola 11. pantā paredzētos apstiprināšanas dokumentus. Komisijas priekšsēdētājs vienlaikus iesniedz šos dokumentus Eiropas Atomenerģijas kopienas vārdā.

Briselē, 2009. gada 26. februārī Padomes vārdā — priekšsēdētājs I. LANGER Komisijas vārdā — priekšsēdētājs José Manuel BARROSO

(1) Skatīt šā Oficiālā Vēstneša 1 lpp.
(6)

No otras puses, Kopienas nozīmes teritoriju sākotnējais saraksts Pannonijas bioģeogrāfiskajam reģionam ir jāatjaunina, lai atspoguļotu to informāciju par pārmaiņām teritorijā, kuru dalībvalstis iesniegušas pēc Kopienas sākotnējā saraksta pieņemšanas. No šāda viedokļa Kopienas nozīmes teritoriju pirmais atjauninātais saraksts Pannonijas bioģeogrāfiskajam reģionam ir Kopienas nozīmes teritoriju saraksta Pannonijas bioģeogrāfiskajam reģionam konsolidēta versija. Tomēr jāuzsver, ka pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, piemērojami iespējami drīz, bet ne vēlāk kā sešu gadu laikā no dienas, kad pieņemts Kopienas nozīmes teritoriju sākotnējais saraksts Pannonijas bioģeogrāfiskajam reģionam.
(4)

Turklāt šīm pamatnostādnēm jāļauj dalībvalstīm pilnībā transponēt Direktīvas 2004/8/EK svarīgākās daļas, piemēram, izcelsmes apliecinājumus un atbalsta shēmu izveidošanu augstas efektivitātes koģenerācijai. Pamatnostādnēm jānodrošina papildu juridiskā noteiktība Kopienas enerģijas tirgum un tādējādi jāsekmē to šķēršļu likvidēšana, kas kavē jaunus ieguldījumus. Tām arī jāpalīdz nodrošināt skaidrus kritērijus to pieteikumu pārbaudei, kas iesniegti par valsts atbalsta un finansiālā atbalsta saņemšanu koģenerācijai no Kopienas finansējuma.
(6)

Piecus gadus ilgā Eurojust un Eiropas Tiesiskās sadarbības tīkla līdzāspastāvēšana liecina gan par to, ka abas struktūras ir jāsaglabā, gan arī to, ka skaidrāk jāformulē to savstarpējās attiecības.
(17)

Atbalsts būs kā īpašs ar nodokli neaplikts rezervju fonds, ko izveidojis saņēmējs, ieguldot tajā ne vairāk kā 35 % no uzkrātās nesadalītās peļņas 2004. gadā. Turklāt fondu var izveidot, ieguldot ne vairāk kā 50 % no 2003. gada peļņas pēc tam, kad atskaitīta 2002. gada peļņa, vai, ja uzņēmums veicis attaisnotu ieguldījumu 2003. gadā, tad izveidotā rezervju fonda apmērs var būt ieguldījuma apmērā, bet nedrīkst pārsniegt 35 % no 2003. gada uzkrātās nesadalītās peļņas. Atbalstu piešķir tad, kad saņēmēja nodokļu deklarāciju pieņem Grieķijas valsts finanšu iestādes. Parasti tas notika 2004. gada un 2005. gada pirmajā pusē. Fondu var izmantot Likuma 2601/1998 3. pantā noteiktie uzņēmumi neatkarīgi no to grāmatvedības reģistru veida vai to dibināšanas vietas. Rezervju mērķis ir ieguldījumu veikšana tādā apjomā, kas vismaz līdzinās fonda apjomam triju gadu laikā pēc tā izveides.
(2)

Lēmuma 90/424/EEK 3. panta 5. punkts paredz noteikumus par to, cik procentus no dalībvalsts izdevumiem atļauts segt no Kopienas finansiālā atbalsta.
(66)

Zemo cenu veikalu tirgus daļa palielinājās. No 1990. līdz 2002. gadam to daļa kopējā pārdošanā palielinājās no 3 % līdz 13 %. Atbildot uz šo tendenci, Ziemeļvalstu mazumtirgotāji atvēra savus zemo cenu preču tirdzniecības punktus un palielināja to produktu skaitu, kurus tie pārdod ar savu preču zīmi.
(3)

Komisijas 2006. gada 28. augusta Lēmums 2006/696/EK par to trešo valstu saraksta izveidošanu, no kurām drīkst ievest un tranzītā caur Kopienu pārvadāt mājputnus, inkubējamas olas, diennakti vecus cāļus, mājputnu, skrējējputnu un savvaļas medījamo putnu gaļu, olas un olu produktus un noteiktas bezpatogēnu olas, un par spēkā esošajiem veterinārās sertifikācijas noteikumiem un Lēmuma 93/342/EEK, Lēmuma 2000/585/EK un Lēmuma 2003/812/EK grozījumiem (3) paredz veterinārās sertifikācijas nosacījumus šādu produktu importam Kopienā un tranzītam caur to. Ņemot vērā Izraēlas sniegto informāciju un to, kādā līmenī notiek slimības kontrole, ir lietderīgi paredzēt pasākumus, kurus atkarībā no epidemioloģiskās situācijas varētu piemērot attiecībā uz minētās trešās valsts daļām, uz laiku atkāpjoties no Lēmumā 2006/696/EK noteiktajām prasībām.
(22)

Pamatojoties uz šiem pieņēmumiem, līdz ar pārdošanas vadītāju prognozēm, ņemot vērā informāciju no tirdzniecības izstādēm, kas iegūta no tirgotājiem un tieši no pircējiem, Novoles Straža ir izveidojis pārdošanas plānu laikposmam no 2004. līdz 2008. gadam.
2)

Tabulu 4. pantā aizstāj ar šādu tabulu: “Augi Periods Chamaecyparis no 2008. gada 1. novembra līdz 2010. gada 31. decembrim Juniperus no 2008. gada 1. novembra līdz 2009. gada 31. martam un no 2009. gada 1. novembra līdz 2010. gada 31. martam Pinus no 2008. gada 1. novembra līdz 2010. gada 31. decembrim”
(335)

EDF lietā Komisija atzina par saderīgu pasākumu, ar kuru Francijas valsts atbrīvoja uzņēmumus Francijas elektroenerģijas un gāzes nozarēs no specifisku pensiju tiesību finansēšanas darbiniekiem, kuri tās bija ieguvuši iepriekš, kad uzņēmumiem bija likumīgs monopolstāvoklis. Komisija uzskatīja, ka tajā laikā uzņēmumi bija aizsargāti no jebkādas konkurences nozares ietvaros un tādējādi varēja finansēt lielākas pensiju tiesības bez ievērojamiem ekonomiskiem zaudējumiem. Komisija atzina, ka “bijušie nodokļi” [“pagātnes saistības”] radīja šiem uzņēmumiem ievērojamas grūtības, kad tie sāka konkurēt ar citiem elektroenerģijas un gāzes uzņēmumiem, kuriem nebija līdzīgu no pagātnes palikušu izmaksu (lēmuma 143. punkts). Komisija piešķirto atbalstu, “plānojot reorganizēt šo nozari”, atzina par nepieciešamu un samērīgu, pamatojoties uz to, ka pārējie reformas aspekti neietvēra valsts atbalsta elementus (lēmuma 146. punkts). Šajā konkrētajā lietā līdzīga situācija ir ar pārāk lielo darbinieku skaitu, kas Tieliikelaitos ir no laika pirms liberalizācijas pārmantots apgrūtinājums. Pasākumi tika veikti, lai samērīgi mazinātu šo apgrūtinājumu un ļautu Tieliikelaitos pilnībā piedalīties liberalizācijas procesā un tādējādi arī ceļu pakalpojumu nozares reorganizācijā.
(32)

Neraugoties uz to, Francija aplūkojamo atbalsta shēmu cenšas pamatot ar rūpēm saskaņot to uzņēmumu situāciju, kuri darbojas zvejniecības un akvakultūras nozarē un kuri saistīti ar valsts atbalsta piešķiršanu, un to uzņēmumu situāciju, kuri darbojas lauksaimniecības nozarē un kuriem līdzīgu atbalsta shēmu apstiprināja 2004. gadā. Tomēr, tā kā tā ir atbalsta shēma, kas paredzēta zvejniecības un akvakultūras nozarei, kurai ir pieņemtas konkrētas vadlīnijas, Komisija nevar pieļaut, ka pastāv tāda paša veida atbalsta shēma, kas apstiprināta citai darbības nozarei. Turklāt Komisija atgādina, ka uzņēmumiem, kas darbojas lauksaimniecības nozarē, līdz 2008. gada 31. decembrim atbalsta shēma tika saglabāta izņēmuma kārtā, kā noteikts 196. punktā Kopienas pamatnostādnēs attiecībā uz valsts atbalstu lauksaimniecības un mežsaimniecības nozarē 2007.–2013. gadā (8). Taču šajā gadījumā ir jauna atbalsta shēma, ko piemēro zvejniecības un akvakultūras nozares uzņēmumiem. Tāpēc tā ir jāpārbauda, ņemot vērā šai nozarei piemērojamos noteikumus, nevis pēc analoģijas ar atbalsta shēmu, kas pastāv citā darbības nozarē un kas apstiprināta, pamatojoties uz noteikumiem, kuri atšķiras no tiem, kas piemērojami valsts atbalstam zvejniecības un akvakultūras nozarē. Tāpēc šo argumentu nevar pieņemt.
(2)

Ar Komisijas 2003. gada 21. novembra Lēmumu 2003/858/EK, ar ko nosaka dzīvnieku veselības nosacījumus un sertifikācijas prasības audzēšanai paredzētu dzīvu zivju, to ikru un gametu, kā arī cilvēku uzturam paredzētu akvakultūras zivju un to produktu ievedumiem (3), noteikti saskaņoti dzīvnieku veselības nosacījumi konkrētu dzīvu zivju, to ikru un gametu, kā arī dzīvu akvakultūras zivju un to produktu importam Kopienā. Turklāt lēmumā uzskaitītas teritorijas, no kurām konkrētu dzīvu zivju sugu, to ikru un gametu imports Kopienā ir atļauts.
—

Indras RASAS kundze, Chairwoman of Saldus District Municipality and Chairwoman of Nīgrandes Local Municipality;
(40)

Lai novērtētu, vai Dānijas tiesību akti pašlaik ir pienācīgi un nepieciešami šā mērķa sasniegšanai, ir jāņem vērā vairāki faktori. Proti, ir jāpanāk līdzsvars starp diviem faktoriem, no kuriem viens ir veselību apdraudoša nitrozamīnu klātbūtne gaļas produktos, no vienas puses, un gaļas produktu mikrobioloģiskais drošums, no otras puses. Mikrobioloģiskais drošums ir ne tikai vienkārša tehnoloģiska vajadzība, bet arī ļoti svarīgs veselības aspekts. Lai gan ir atzīts, ka nitrītu daudzums gaļas produktos ir jāierobežo, mazāks nitrītu daudzums nenozīmē, ka automātiski palielināsies cilvēku veselības aizsardzība. Vispiemērotākais nitrītu daudzums ir atkarīgs no vairākiem faktoriem, kuri ir apstiprināti attiecīgajos PZK un EPNI atzinumos, piemēram, sāls pievienošana, mitrums, pH, glabāšanas laiks, higiēna, temperatūras kontrole u. c.
(10)

2005. gadā kāds Franču Gviānas uzņēmums uzsāka darbību, savācot rīsu sēnalu atliekas, lai no tām ražotu produktu, kas līdzinās kūdrai (kurināmais, pakaiši). Šī jaunā darbība nebūtu ekonomiski dzīvotspējīga, ja ārpus Franču Gviānas ražotajai kūdrai (pozīcija 2703 kopējā muitas tarifa nomenklatūras klasifikācijā) Franču Gviānā nevarētu piemērot diferencētu nodokli. Saskaņā ar Francijas iestāžu iesniegto informāciju – lai gan produktu ražo no lauksaimniecības atkritumiem, pārstrādes izmaksas ir tādas, ka tas nevar konkurēt ar Franču Gviānā ievesto kūdru, pat ņemot vērā transporta izmaksas. Francijas iestādes uzskata, ka šīs preces ražošanas izmaksas ir ievērojami lielākas nekā kūdras ražošanas izmaksas sakarā ar to, ka konkrētais Franču Gviānas uzņēmums ir ļoti neliels (seši darbinieki) un ka šī darbība ir gandrīz kā mājamatniecība, bet Eiropā kūdru ražo industriāli. Turklāt Franču Gviānā nav vietējās kūdras ražošanas. Pat ņemot vērā no Eiropas ievestās kūdras transporta izmaksas, no rīsu sēnalām ražotās preces pašizmaksa par vairāk nekā 20 % pārsniedz šīs kūdras pašizmaksu. Tādējādi, neveicot īpašus pasākumus, šis Franču Gviānas uzņēmums nebūtu ekonomiski dzīvotspējīgs, tādēļ jāatjauno tā konkurētspēja. Lai kompensētu šīs jaunās vietējās kūdrai līdzīgā produkta ražošanas grūtības, attiecībā uz Franču Gviānu pozīcija 2703 iekļaujama Lēmuma 2004/162/EK pielikuma B daļā, kur vietējām precēm atļautā maksimālā nodokļa starpība salīdzinājumā ar līdzīgām precēm, kuru izcelsmes teritorija nav Francijas aizjūras departamenti, ir divdesmit procentu punkti. Lai gan tas attiecas tikai uz kūdru, šī nodokļa starpība ļaus saglabāt jaunā vietējā kurināmā ražošanu, kam tiks piemērots tāds nodoklis, kādu piemērotu vietēji ražotai kūdrai, ja šāda ražošana notiktu.
(1)

Saskaņā ar Direktīvas 91/414/EEK 6. panta 2. punktu Apvienotā Karaliste 2003. gada janvārī saņēma Nippon Soda Co. Ltd. pieteikumu par darbīgās vielas ciflufenamīda iekļaušanu Direktīvas 91/414/EEK I pielikumā. Ar Komisijas Lēmumu 2003/636/EK (2) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
b)

kā komitejas locekļa aizstājēji: — Kathy POLLARD, Member of Suffolk County Council, — Doreen HUDDART, Member of Newcastle-upon-Tyne City Council, — Feryat DEMIRCI, Member of London Borough of Hackney, — Cindy HUGHES, Member of Darlington Borough Council, — Nerys EVANS, Member of the National Assembly of Wales, — Allison McINNES, Member of the Scottish Parliament, — Ted BROCKLEBANK, Member of the Scottish Parliament.
2.

Pēc 1.3.4. punkta iekļauj šādu punktu: 1.3.5. Pēc īstenošanas pasākuma pieņemšanas saskaņā ar Regulas (EK) Nr. 2006/2004 8. panta 6. punktu lūguma saņēmēja iestāde par pieņemtajiem pasākumiem un to ietekmi uz Kopienā izdarītu pārkāpumu informē Komisiju un visas pārējās kompetentās iestādes, ko dalībvalstis izraudzījušās par atbildīgām jautājumos, kas saistīti ar to tiesību aktu īstenošanu, kuri ir attiecīgā pārkāpuma priekšmets. Minētā iestāde līdztekus informācijai par pieņemtajiem īstenošanas pasākumiem un to ietekmi uz Kopienā izdarītu pārkāpumu sniedz šādu informāciju: a) ziņas par lūguma saņēmēju un lūguma iesniedzēju kompetento iestādi; b) pārdevēja vai piegādātāja nosaukums/vārds; c) preces vai pakalpojuma nosaukums; d) klasifikācijas kods; e) reklamēšanas vai pārdošanas starpnieks/veids; f) juridiskais pamatojums; g) Kopienā izdarītā pārkāpuma veids; h) aptuvenais patērētāju skaits, kuriem, iespējams, nodarīts kaitējums, un aptuvenais finansiālais zaudējums.”
(8)

Pirmā enerģijas apgādes apakšsistēmas SITS stājās spēkā 2002. gadā. Spēkā esošu līgumsaistību dēļ uz jaunām enerģijas apgādes apakšsistēmām vai jauniem savstarpējas izmantojamības komponentiem, kā arī uz to atjaunošanu un modernizāciju jāattiecina atbilstības novērtējums saskaņā ar šīs pirmās SITS noteikumiem. Bez tam pirmo SITS jāturpina piemērot atbilstīgi pirmajai SITS atļautu apakšsistēmas daļu un savstarpējas izmantojamības komponentu tehniskajai apkopei un ar tehnisko apkopi saistītai aizstāšanai. Tādēļ Lēmums 2002/733/EK jāatstāj spēkā saistībā ar tehnisko apkopi projektiem, kas apstiprināti saskaņā ar minētā lēmuma pielikumā iekļauto SITS, un tādiem projektiem jaunas līnijas izveidei, kā arī esošās līnijas atjaunošanai vai modernizācijai, kas šā lēmuma paziņošanas dienā ir izstrādes beigu posmā vai uz ko attiecas līgums, kurš tiek pildīts. Lai noteiktu atšķirības starp pirmās SITS piemērošanas jomu un jauno SITS, kas ir iekļauta šā lēmuma pielikumā, dalībvalstis ne vēlāk kā pēc sešiem mēnešiem no dienas, kad sāk piemērot šo lēmumu, paziņo visaptverošu to apakšsistēmu un savstarpējas izmantojamības komponentu sarakstu, kuriem turpina piemērot pirmo SITS.
LV Eiropas Savienības Oficiālais Vēstnesis L 8/12

PADOMES LĒMUMS

(2007. gada 6. decembris),

ar ko ieceļ amatā Reģionu komitejas locekļa aizstājēju no Somijas

(2008/34/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 263. pantu,

ņemot vērā Somijas valdības priekšlikumu,

tā kā:

(1) Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

(2) Pēc Håkan NORDMAN kunga pilnvaru termiņa beigām ir atbrīvojusies viena Reģionu komitejas locekļa aizstājēja vieta,

IR NOLĒMUSI ŠĀDI.

1. pants

Ar šo Martina MALMBERG kundze, Inko municipālās padomes locekle (chair of the municipal council of Inkoo), tiek iecelta Reģionu komitejas locekļa aizstājēja amatā uz atlikušo amata pilnvaru laiku līdz 2010. gada 25. janvārim.

2. pants

Šis lēmums stājas spēkā tā pieņemšanas dienā.

Briselē, 2007. gada 6. decembrī Padomes vārdā — priekšsēdētājs A. COSTA

(1) OV L 56, 25.2.2006., 75. lpp.
(6)

Ieteikumā 2003/488/EK (2003. gada 18. jūnijs) par to, kā novērst un samazināt kaitējumu, ko veselībai nodara atkarība no narkotikām (5), Padome ieteica dalībvalstīm noteikt atkarības no narkotikām novēršanu un ar to saistīto risku samazināšanu par sabiedrības veselības aizsardzības mērķi un attiecīgi izstrādāt un īstenot visaptverošas stratēģijas.
(2)

Vācija ir iesniegusi Komisijai pieprasījumu, kurā aicina pieņemt lēmumu, lai ļautu izmantot apdraudētos liellopus līdz to produktīvās dzīves beigām, atkāpjoties no 13. panta 1. punkta pirmās daļas c) apakšpunkta Regulā (EK) Nr. 999/2001.
(22)

Papildu Somijas Pastam, kas Somijā (izņemot Olandes salas) izdod pastmarkas, filatēlijas pakalpojumu jomā aktīvi ir divi citi tirgus dalībnieki: pastmarku tirgotāji un (pastmarku) izsoļu nami. Ja ieskaita tirgotājus un izsoļu namus, somu filatēlijas pakalpojumu kopējā tirgū Somijas Pasta tirgus daļa sasniedz 50 %, vienlaikus divu lielāko pastmarku tirgotāju lēstā kopējā tirgus daļa ir 20 % un divu lielāko izsoļu namu tirgus daļa kopā tiek rēķināta 12 % apmērā. Šo četru tirgus dalībnieku lēstā kopējā tirgus daļa (32 %) tādējādi ir lielāka nekā puse no Somijas Pasta tirgus daļas (50 %). Turklāt, ja pastmarku tirgotāju un izsoļu namu sniegtos pakalpojumus aplūko atsevišķi, tad divu lielāko tirgus dalībnieku aprēķinātās kopējās tirgus daļas katrā no šīm kategorijām ir daudz lielākas. Attiecībā uz pastmarku tirgotājiem aprēķinātā kopējā tirgus daļa ir 55 % no pastmarku tirgošanas tirgus, un attiecībā uz izsoļu namiem lēstā kopējā tirgus daļa ir 75 % no pastmarku izsoļu tirgus. Tāpēc šie faktori jāuzskata par norādi uz to, ka filatēlijas pakalpojumu jomā ir tieša konkurence – neatkarīgi no tā, vai to attiecina uz tirgu kopumā vai uz pastmarku tirgošanas un pastmarku izsoļu tirgu, ņemtiem atsevišķi.